КIуэкIуэ Юрий IущIащ ВТБ-м КИФЩI-м щиIэ къудамэм и Iэтащхьэм
Дыгъуасэ КIуэкIуэ Юрий IущIащ ВТБ-м Кавказ Ищхъэрэ федеральнэ щIыналъэм щиIэ къудамэм и Iэтащхьэ Кузьменкэ Виктор. Къэбэрдей-Балъкъэрым и экономикэм, республикэм и дежкIэ мыхьэнэ пыухыкIа зиIэ проектхэм кредит хухэхыным теухуа Iуэхугъуэхэм ахэр тепсэлъыхьащ.
«Долъагъу республикэм жыджэру зэрызиужьыр, — жиIащ Кузьменкэ Виктор, — икIи абы дыдэIэпыкъуну дыхьэзырщ».
КIуэкIуэ Юрий къэпсэлъащ ВТБ банкым адэкIи дэлэжьэным и телъхьэу икIи абы и акцэхэм я нэхъыбэр къэралым зэрыIэщIэлъыр псом хуэмыдэу къыхигъэщу.
КъБР-м и Iэтащхьэмрэ Правительствэмрэ я пресс-IуэхущIапIэ.
